CELEX: C2006/060/83
Language: fi
Date: 2006-03-11 00:00:00
Title: Asia T-452/05: Kanne  27.12.2005  — Belgian Sewing Thread v. Euroopan yhteisöjen komissio

11.3.2006   
            
            
               FI
            
            
               Euroopan unionin virallinen lehti
            
            
               C 60/43
            
         Kanne 27.12.2005 — Belgian Sewing Thread v. Euroopan yhteisöjen komissio
   (Asia T-452/05)
   (2006/C 60/83)
   Oikeudenkäyntikieli: hollanti
   Asianosaiset
   
      Kantaja: Belgian Sewing Thread N.V. (edustaja: advocaat H. Gilliams)
   
      Vastaaja: Euroopan yhteisöjen komissio
   Vaatimukset
   
               —
            
            
               Kantaja vaatii kumoamiskanteella kumoamaan EY:n perustamissopimuksen 81 artiklan ja ETA-sopimuksen 53 artiklan mukaisesta menettelystä asiassa 38.337 — PO/Lanka 14.9.2005 tehdyn komission päätöksen 1 artiklan siltä osin kuin siinä todetaan kantajan osallistuneen siinä vahvistettuun rikkomiseen samassa määrin kuin muut rikkomiseen osallistuneet yritykset sekä kumoamaan päätöksen 2 artiklan siltä osin kuin siinä määrätään kantajalle sakkoa,
            
         
               —
            
            
               toissijaisesti kumoamaan päätöksen 2 artiklassa sille määrätyn sakon tai ainakin alentamaan sen määrää huomattavasti,
            
         
               —
            
            
               kantaja vaatii lisäksi, että Euroopan yhteisöjen komissio on velvoitettava korvaamaan oikeudenkäyntikulut,
            
         
               —
            
            
               vahingonkorvauskanteessa kantaja vaatii, että komission on todettava olevan EY 235 ja 288 artiklan mukaisessa vastuussa,
            
         
               —
            
            
               kantaja vaatii edelleen komission velvoittamista korvaamaan kaiken siitä sille aiheutuneen ja vielä aiheutuvan vahingon, että komissio julkisti kantajan sisäisen hintaluettelon,
            
         
               —
            
            
               kantaja vaatii myös, että komission maksettavaksi tulevaan vahingonkorvaukseen lisätään 8 prosentin vuotuinen korko, joka alkaa juosta komission virheellisestä menettelystä,
            
         
               —
            
            
               kantaja vaatii ensimmäisen oikeusasteen tuomioistuinta määräämään komission maksamaan ennen asiantuntijaselvityksen lopputuloksen saamista etukäteen 705 812 euroa sen suoritettavana olevasta vahingonkorvausmäärästä,
            
         
               —
            
            
               lisäksi kantaja vaatii, että komissio velvoitetaan maksamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa ensisijassa EY:n perustamissopimuksen 81 artiklan ja ETA-sopimuksen 53 artiklan mukaisesta menettelystä asiassa 38.337 — PO/Lanka 14.9.2005 tehdyn komission päätöksen siltä osin kuin siinä todetaan kantajan osallistuneen siinä todettuun rikkomiseen samassa määrin kuin muut rikkomiseen osallistuneet yritykset ja vaatii kumoamista tai ainakin sille määrätyn sakon määrän huomattavaa alentamista.
   Kantaja esittää ensimmäiseksi, että kantajan suorittama rikkominen on luokiteltu erheellisesti hyvin vakavaksi. Kantajan mukaan komissio on loukannut tässä kohtuullisuus- ja suhteellisuusperiaatetta, rikkonut asetuksen 1/2003 (1) 23 artiklan 3 kohtaa sekä loukannut perusteluvelvollisuutta ja puolustautumisoikeuksia. Kantajan mukaan komissio ei ollut ottanut ollenkaan huomioon sitä, että kantajalla ei ollut minkäänlaista osuutta rikkomisen suunnittelussa ja organisoimisessa, ettei se ollut ottanut osaa kyseiseen kokoukseen ja ettei se ollut myöskään pannut sopimuksia koskaan täytäntöön.
   Kantaja riitauttaa edelleen sen sijoittamisen sakon perusmäärän vahvistamisessa toiseen ryhmään sekä sakon määrän. Kantajan mukaan komissio on yliarvioinut kantajan mahdollisuuden vaikuttaa tosiasiallisesti kilpailuun sekä absoluuttisessa mielessä kun sitä verrataan muiden kyseessä olevien yritysten vaikutukseen että silloin kun tätä tarkastellaan kantajan vaikean taloudellisen tilanteen ja laajuudeltaan rajoitettujen markkinoiden kannalta. Kantaja esittää edelleen, että komissio on loukannut tässä yhteydessä kohtuullisuus- ja suhteellisuusperiaatetta, rikkonut asetuksen 1/2003 23 artiklan 3 kohtaa, ja sakkojen laskemista koskevia suuntaviivoja, sekä loukannut yhdenvertaisen kohtelun periaatetta ja perusteluvelvollisuutta.
   Komissio on myös tulkinnut väärin kantajaa koskevan lieventävän olosuhteen ja rikkonut sakkojen laskemista koskevia suuntaviivoja ja loukannut perusteluvelvollisuutta. Kantajan mukaan komission olisi pitänyt ottaa lieventävänä olosuhteena huomioon se, että kantaja ei ollut pannut tehtyjä sopimuksia täytäntöön ja että sillä oli ollut hyvin rajoittunut ja passiivinen osuus asiassa.
   Komissio on perusteluvelvollisuuden, yhdenvertaisen kohtelun ja suhteellisuusperiaatteen sekä yhteistyötiedoksiannon vastaisesti pienentänyt sakkoa liian vähän kantajan yhteistyöstä tutkimuksessa.
   Lopuksi kantaja vaatii, että sille on korvattava siitä aiheutunut vahinko, että komissio on kantajan sisäisen hintaluettelon julkistamisella loukannut luottamuksensuojan periaatetta ja salassapitovelvollisuutta.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16 päivänä joulukuuuta 2002 annettu neuvoston asetus (EY) N:o 1/2003 (ETA:n kannalta merkityksellinen teksti) (EYVL L 1, s. 1)